Veebruaris tehtud Facebooki-postituses, mida illustreerival fotol seisis peaminister Jüri Ratas, põrutas Parmas: „Sõbrad, see on Keskerakond: kohukesed, korruptsioon igal tasandil, broilerluse üks kesksem taimelava, ebaaususe ja valelikkuse verstapost, võimetud enda väärtegusid ausalt omaks võtma ja sigatsemisest loobuma, Vene võimudega lipitseja ja nüüd siis ka avalikult partei, mis tõmbab Eestis eesti keele juhtme seinast välja. Hoidkem seda hästi meeles! Ärgem unustagem ka seda, et iga keskerakondlane esindab oma erakonna poliitikat – rääkigu ta parasjagu meeldimiseks mis juttu tahab.“ (Tookord oli ühiskonnas teemaks venekeelse õppe vajalikkus, vaidluse keskmes oli Kohtla-Järve riigigümnaasium.)